stanford-oval/wikipedia huggingface dataset:
Spectres
Taustaa ja albumin sisältö

Toukokuussa 1976 julkaistu Agents of Fortune-albumi ja siltä irrotettu singlehitti "(Don't Fear) The Reaper" nostivat Blue Öyster Cultin ison yleisön tietoon. Albumilla yhtye oli yhdistellyt heavy metal-soundiaan ja uusia, kaupallisempia vaikutteita. Menestyksen myötä yhtye teki isoja kiertueita ja seuraavan albumin teko venyi vuoden 1977 loppupuolelle.
Yhtye yritti kovasti tehdä uutta "The Reaperin" kaltaista hittiä ja suunta muuttui vielä edellistä albumia kevyemmäksi.lähde tarkemmin? Tuotantotiimi pysyi samana ja kaikki yhtyeen jäsenet ovat kirjoittaneet albumin kappaleita. Sanoituksellisesti albumi luotasi enemmän maanläheisiin aiheisiin yhtyeelle tyypillisistä sci-fi/mystiikka-aiheisista teksteistä.
Albumin avaavasta "Godzilla"-kappaleesta on tullut vuosien saatossa yksi yhtyeen tunnetuimmista kappaleista. Sen tarina perustuu samannimiseen japanilaiseen kultti-hirviöön. Musiikillisesti kappale on albumin raskainta osastoa Donald Roeserin tunnetun riffin myötä. Yhtyeen rumpalin Albert Bouchardin mukaan kappaleen inspiraationa toimi "Go Go Gorilla"-niminen laulu. Basisti Joe Bouchard on kertonut kappaleen basso-breikin olevan kunnianosoitus Stanley Clarkelle. Nirvana-yhtyeen menestyskappaleen "Smells Like Teen Spirit"in pääriffissä on sanottu olevan yhtäläisyyksiä "Godzilla"-kappaleen riffin kanssa.
Moottoripyöräjengeistä kertova "Golden Age of Leather"-kappale alkaa kuorolaulu-introlla ja alkuosa menee rock-henkisen riffin myötä. Puolivälissä kappale nopeutuu ja muuttuu proge-vaikutteiseksi monivivahteisen riffin myötä.
Balladi-osastoa albumilla ovat rumpali Albert Bouchardin laulama ja säveltämä "Death Valley Nights" ja Roeserin tunnelmallinen, vampyyrinaisesta kertova "I Love the Night". AOR-vaikutteista kevyempää linjaa edustavat "Fireworks", "Celestial the Queen", Eric Bloomin ja Ian Hunterin yhteissävellys "Goin' Through the Motions" ja sanaleikin mukaan nimetty "R.U. Ready 2 Rock", josta tuli avauskappale yhtyeen konsertteihin albumin kiertueella.
Kosketinsoittaja-kitaristi Allen Lanierin tekemä "Searchin' for Celine" kulkee funkmaisen riffin ja kompin myötä jota Lanierin piano säestää. Lanier oli demonnut ja laulanut kappaleen alun perin jo edelliselle Agents of Fortune-albumille. Kappaleen inspiraationa on ollut narkolepsiasta kärsinyt ranskalaiskirjailija Louis Ferdinand Celine.
Albumin päättää basisti Joe Bouchardin ja lyyrikko Helen Wheelsin dracula-aiheinen, synkkätunnelmallinen "Nosferatu", jossa mellotron luo kappaleeseen "aavemaisen" ja "kauhuelokuvamaisen" tunnelman. Kappaleen sanat pohjautuvat samannimiseen elokuvaan.
Albumin julkaisu ja vastaanotto

Spectres julkaistiin marraskuussa 1977. Albumin kannessa yhtye on kuvattu tummansävyisessä kirjastomaisessa huoneessa pukeutuneena 1920-luvun gangsteri-henkisiin vaatteisiin. Modernimman vivahteen kuvaan antavat siinä näkyvät laser-efektit.
Albumi nousi Billboardin listalle sijalle 43. ja singlenä julkaistiin kappaleet "Goin' Through the Motion" ja "Godzilla", mutta kumpikaan ei saanut singlemenestystä. Kriitikoilta albumi sai kohtalaista palautetta, mm. Rolling Stone-lehti sanoi yhtyettä "heavy metallin Fleetwood Maciksi" ja Creem-lehti kirjoitti yhtyeen "kulta-aikojen olevan valmis alkamaan" albumin myötä. Fanien vastaanotto oli ristiriitainen: osa piti albumista sen monipuolisen kappalevalikoiman ansiosta, mutta monet vanhat yhtyeen fanit ovat kritisoineet liian "siloiteltua" tuotantoa ja yhtyeen heavy-soundin hylkäämistä albumilla.
Vaikka albumi myikin kultaa ja "Godzilla"-kappaleesta tuli huonosta listamenestyksestä huolimatta klassikkokappale, olivat yhtyeen jäsenet pettyneitä albumin myyntilukuihin ja Columbia Recordsin promootiotyöhön. Yhtyeen maine kovana liveyhtyeenä pysyi kuitenkin ennallaan ja konserteissa riitti yleisöä, ja seuraavana siirtona Spectres-kiertueen jälkeen yhtye julkaisikin live-albumin.
Spectres julkaistiin remasteroituna CD-versiona vuonna 2007 ja mukana oli bonus-raitoina neljä albumin sessioissa nauhoitettua ennenjulkaisematonta kappaletta.
Kappaleet

Godzilla – 3.41 (säv. D. Roeser)
Golden Age of Leather – 5.53 (säv. B. Abbott/D. Roeser)
Death Valley Nights – 4.07 (säv. R. Meltzer/A. Bouchard)
Searchin' for Celine – 3.35 (säv. A. Lanier)
Fireworks – 3.14 (säv. A. Bouchard)
R.U. Ready 2 Rock – 3.45 (säv. S. Pearlman/A. Bouchard)
Celestial the Queen – 3.24 (säv. H. Wheels/J. Bouchard)
Goin' Through the Motions – 3.12 (säv. E. Bloom/I. Hunter)
I Love the Night – 4.23 (säv. D. Roeser)
Nosferatu – 5.23 (säv. H. Wheels/J. Bouchard)
Kappaleet > Remasteroidun version (2007) bonuskappaleet

Night Flyer – 3.48 (säv. J. Bouchard/M. Krugman)
Dial M for Murder – 3.11 (säv. D. Roeser)
Please Hold – 2.47 (säv. A. Bouchard)
Be My Baby – 3.01 (säv. J. Barry/E. Greenwich/P. Spector)
Singlejulkaisut

"Goin' Through the Motions" / "Searchin' for Celine" (marraskuu 1977)
"Godzilla" / "Nosferatu"
Muusikot

Eric Bloom - laulu, kitara
Donald "Buck Dharma" Roeser - kitara, laulu
Joe Bouchard - basso, laulu, kitara
Albert Bouchard - rummut, laulu, huuliharppu
Allen Lanier - kosketinsoittimet, kitara
Newark Boys Chorus - laulu (kpl. 2)
Tuotanto

Murray Krugman, Sandy Pearlman, David Lucas ja BÖC - tuottajat
Shelly Yakus - nauhoitus ja miksaus
John Jansen, Corky Stasiak, Thom Panunzio ja Andy Abrams - nauhoitus
Gray Russell, Dave Thoener, Jay Krugman, Rod O’Brien ja Sam Ginsberg - avustavat nauhoittajat
Joe Brescio - masterointi
Roni Hoffman - kannen suunnittelu
Eric Meola - valokuvat
David Infante - laser-efektit ja valokuvat
Arvosteluja

Ultimate Guitar () linkki (Arkistoitu – Internet Archive)
Sputnik Music () linkki
Allmusic () linkki
Progarchives () linkki
Rolling Stone (positiivinen) linkki
Robert Christgau (B, neutraali) linkki
Mark Prindle (4/10) linkki
Julkaisuhistoria

1977: Columbia Records, JC 35019, US, LP
1977: CBS, 82371, EU, LP
1977: CBS, 86050, UK, LP
1987: Columbia, CK 35019, US, CD
2007: Columbia / Sony / Legacy, 82796964082, EU, CD (remasteroitu + bonus-raitoja)
2012: Sony Music, osana The Columbia Albums Collection-boksia (sama kuin 2007-versio)
Sundsvalls Tidning

| Sundsvalls Tidning |
| --- | --- |

Entiset nimet:  Alfwar och Skämt (1841–1850) Norrländska Korrespondenten (1851–1859) Nya Norrländska Korrespondenten (1860–1872)
Lehtityyppi:  sanomalehti
Kustantaja:  Bonnier
ISSN:  ISSN 1104-005X
Levikki:  23 500 (2021)
Perustettu:  1841
Päätoimittaja:  Karin Näslund
Kotikunta:  Sundsvall
Kotimaa:   Ruotsi
Ilmestymistiheys:  ma-su
Kieli:  ruotsi
Aiheesta muualla
OCLC
Kotisivu
Sundsvalls Tidning (lyh. ST) on vuonna 1841 perustettu ruotsalainen sanomalehti. Se ilmestyy Sundsvallissa. Lehti kuuluu nykyään Bonnier-konserniin.
Sundsvalls Tidning on vuodesta 1943 lähtien ilmestynyt seitsemänä päivänä viikossa.
Lehden etusivu vuodelta 1888.
Aiheesta muualla

Lehden verkkosivut (ruotsiksi)
Kuvia tai muita tiedostoja aiheesta Sundsvalls Tidning Wikimedia Commonsissa
Désiré Nisard

| Désiré Nisard |
| --- | --- |
 Désiré Nisard
Henkilötiedot
Syntynyt: 1806
Kuollut: 1888 (81–82 vuotta)
Ammatti:  kirjallisuushistorioitsija
Kirjailija
Äidinkieli: ranska
Tuotannon kieli: ranska
Esikoisteos:  Études des moeurs et de critique sur les poètes latins de la décadence
Muuta tietoa
 Ranskan akatemian jäsen 
Aiheesta muualla
Löydä lisää kirjailijoitaKirjallisuuden teemasivulta
Désiré Nisard (1806–1888) oli ranskalainen kirjallisuushistorioitsija, jonka mielenkiintoinen esikoisteos on Études des moeurs et de critique sur les poètes latins de la décadence (1834). Muut keskeiset teokset ovat Histoire de la littérature française (1844–1849) ankarasti klassisistinen, Renaissance et réforme: Erasme, Thomas Morus, Mélanchton (1855), Les quatre grands historiens latins, Précis de l’histoire de la littérature française (2. p. 1878). Nisard valittiin 1850 Ranskan akatemian jäseneksi.
Aiheesta muualla

Kuvia tai muita tiedostoja aiheesta Désiré Nisard Wikimedia Commonsissa
Eerik Maununpoika

Eerik Maununpoika oli seuraavien henkilöiden nimi:
Eerik Maununpoika (1339–1359), Skånen herttua, Ruotsin kuningas 1356–1359
Eerik Maununpoika (1282–1318), Södermanlandin herttua
Eerik II Maununpoika (1268–1299), Norjan kuningas  1280–1299.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eerik Maununpoika”, voi hakea sivunnimihaulla, laajalla sivunnimihaulla tai tekstihaulla.
Susanne Sundfør

| Susanne Sundfør |
| --- | --- |
 Sundfør vuonna 2010.
Henkilötiedot
Syntynyt: 19. maaliskuuta 1986 (ikä 38)
Ammatti:  muusikko
Muusikko
Aktiivisena:  2007–
Tyylilajit:  taidepop, synthpop, jazz ja Dreampop 
Soittimet:  piano
Levy-yhtiöt:  EMI 
Palkinnot
 Spellemannprisen Paras naisartisti 2007 Paras populaarimusiikin säveltäjä 2010 Paras poplaulaja 2015 Paras albumi 2015 Paras tuottaja 2015 
Aiheesta muualla
susannesundfor.com
  [ Muokkaa Wikidatassa ] [ ohje ]  
Susanne Sundfør (s. 19. maaliskuuta 1986) on norjalainen laulaja-lauluntekijä. Hän on kotoisin Haugesundista. Sundførin esikoissingle "Walls" ja esikoisalbumi Susanne Sundfør ilmestyivät vuonna 2007, ja molemmat nousivat VG-listan kolmannelle sijalle. Hänet palkittiin tuona vuonna parhaan naisartistin Spellemannprisen-palkinnolla. Vuonna 2010 hän sai saman palkinnon parhaana populäärimusiikin säveltäjänä, ja 2015 Sundfør voitti peräti kolmessa kategoriassa. Sundfør teki vuoden 2020 Atlantic Crossing -televisiosarjan tunnusmusiikin.
Albumit

Susanne Sundfør (2007)
The Brothel (2010)
The Silicone Veil (2012)
Ten Love Songs (2015)
Music For People In Trouble (2017)
Selvportrett (2020)
Blómi (2023)
Aiheesta muualla

Kuvia tai muita tiedostoja aiheesta Susanne Sundfør Wikimedia Commonsissa
Droue-sur-Drouette

| Droue-sur-Drouette |
| --- | --- |
 Droue-sur-Drouette
 Koordinaatit: 48°36′6″N, 1°42′9″E 
Valtio:  Ranska
Alue:  Centre
Departementti:  Eure-et-Loir
Arrondissementti:  Chartres
Hallinto:  
 – Asutustyyppi:  Kunta
 – Pormestari:  Gérard Mialhe
Pinta-ala:  
 – Kokonaispinta-ala:  5,28 km²
Korkeus:  112–162 m
Väkiluku (2008):  1 246
 – Väestötiheys:  213 as./km²
Postinumero:  28230
Infobox OKVirheellinen NIMI-arvo: 
Droue-sur-Drouette on kunta Ranskassa, Centren alueella Eure-et-Loirin departementissa. Kunnassa oli 1 246 asukasta vuonna 2008.
Suomi huiput – 20 hittiä

| Suomi huiput – 20 hittiä Anita Hirvonen |
| --- | --- | --- |

Kokoelmalevyn tiedot
 Julkaistu: 2003
 Tyylilaji: iskelmä
 Kesto: 64.33
 Levy-yhtiö: Universal Music
Anita Hirvosen muut julkaisut
| Parhaat – 18 suosituinta sävelmää 2001 | Suomi huiput – 20 hittiä 2003 | Älä tule myöhään 2004 |
Suomi huiput – 20 hittiä on Anita Hirvosen kokoelma-albumi.
Kappaleet

Alusta mä kaiken alkaisin – 2.37
Auta alkuun kyyneleet – 3.48
Ei itketä lauantaina – 3.03
Ei kun ei – 2.59
Hullut haaveet – 2.51
Hymyillen – 3.02
Itke vaan jos helpottaa – 2.48
Kelpaako seura – 3.06
Käy pöytään vaan – 3.32
Maitolavan prinsessa – 3.27
Mama-Loo – 3.20
Poimi minut nyt – 3.01
Rakkauden ruusu – 2.59
Rakkaus graniittimme on – 3.24
Se eikö todista että muutuin – 2.48
Suru jäi sydämeen – 2.56
Taas täällä oon – 3.38
Tee mitä vaan – 3.09
Vielä ja vielä – 3.35
Yksin – 3.25
Disgrace (yhtye)

| Disgrace> Tiedot |
| --- | --- |
Toiminnassa:  1987–
Tyylilaji:  grindcore, death metal   nykyinen materiaali:   punk, rock and roll
Kotipaikka:   Turku, Suomi
Laulukieli:  englanti
Jäsenet:  Jukka Taskinen, laulu, kitara   Toni Stranius, laulu, kitara   Jussi Selonen, basso   Miska Koski, rummut  
Aiheesta muualla
www.disgrace.fi
Infobox OKNimi-testi OK: 
Disgrace on alun perin Turusta kotoisin oleva suomalainen yhtye, joka on perustettu vuonna 1987.
Alkuaikojen Disgrace oli yhdessä Xysman kanssa suomalaisen grindcoren ja death metalin ensimmäisiä ja tärkeimpiä vaikuttajia, ennen kuin vaihtoi toisen albuminsa jälkeen metallin punk-vaikutteiseen rock'n'rolliin.
Disgrace on tehnyt uransa aikana yli 1000 keikkaa, joista suuren osan Keski-Euroopassa.
Yhtyeen jäsenillä on tapana käyttää joka levyllä vaihtuvia taiteilijanimiä.
Jukka Taskisella (laulu, kitara) on myös punkduo Black Magic Six, jossa rumpuja soittaa Lew Shiffer.
Jäsenet

Jukka Taskinen – laulu, kitara
Toni Stranius – laulu, kitara (kuoli 34-vuotiaana 7. heinäkuuta 2006)
Jussi Selonen – basso
Miska Koski – rummut
Lähde
Julkaisut > Albumit

Grey Misery (1992)
Superhuman Dome (1996)
If You're Looking for Trouble (1998)
Turku (2001)
Born Tired (2004)
Hammer & Nails (2010)
Volume II: Black Lizards Cry (2011, Disgracen vuoden 1993 äänitysten jälkeen kadonnut albumi, joka on restauroitu jäljelle jääneistä c-kaseteista .)
Julkaisut > Demot

Beyond The Immortalized Existence (Demo 1990)
Inside the Labyrinth of Depression (Demo 1991)
Julkaisut > EP:t ja sinkut

Debts of God (Single 1991)
Vacuum Horror, Horror Vacuum (EP 1994)
Gula (Single 1997)
Disgrace/Trouble Bound Gospel (Split single 1998)
Furvival (Single 1999)
Disgrace/Tenderizer (Split single 2002)
Disgrace/The Egyptian Gay Lovers (Split single 2003)
Julkaisut > Kokoelmat

Grey Misery -compilation (2004) (sis. Grey Miseryn lisäksi Debts Of God -sinkun ja Inside The Labyrinth Of Depression -demon)
Degeneration I (2007) (sis. kappaleita vuosilta 1990–1996  (Arkistoitu – Internet Archive))
Degeneration II (8.6.2007) (sis. kappaleita vuosilta 1997–2007  (Arkistoitu – Internet Archive))
Aiheesta muualla

Disgrace My Space -sivustolla
Disgracen diskografia Encyclopaedia Metallum -sivustolla
Disgrace Meteli.netissä
Tanssillinen voimistelu

Tanssillinen voimistelu on suomalaiseen naisvoimisteluun pohjautuvaa voimisteluliikuntaa. Lajin keskeisiä elementtejä ovat keskustalähtöisyysselvennä ja virtaavuus. Tanssillisessa voimistelussa yhdistyvät liikunnan lisäksi rytmisyys, luovuus, esteettisyys ja ilmaisullisuus.  Monet liikkeet pohjautuvat joukkuevoimistelun (alun perin naisvoimistelu) liikkeisiin, mutta niitä voidaan varioida.[lähde? ]
Dead Set

Dead Set voi tarkoittaa seuraavia asioita:
Dead Set, Grateful Deadin albumi vuodelta 1981
Dead Set, brittiläinen televisiosarja vuodelta 2008.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dead Set”, voi hakea sivunnimihaulla, laajalla sivunnimihaulla tai tekstihaulla.
Tanssilattialla

Tanssilattialla voi tarkoittaa seuraavia asioita:
Tanssilattialla, turkulaisen Sima-yhtyeen albumi vuodelta 2015
”Tanssilattialla”, turkulaisen Sima-yhtyeen kappale vuodelta 2014
”Tanssilattialla”, laulaja-lauluntekijä Anssi Kelan kappale vuodelta 2015
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tanssilattialla”, voi hakea sivunnimihaulla, laajalla sivunnimihaulla tai tekstihaulla.
Suomi ilman naamiota

Suomi ilman naamiota on suomalaisen kommunistin Otto Wille Kuusisen jatkosodan aikana Neuvostoliitossa kirjoittama kirja. Propagandaksi tarkoitettu teos julkaistiin vuonna 1943 suomeksi, venäjäksi ja englanniksi. Se sisältää voimakasta arvostelua Saksan rinnalla sotaa käynyttä Suomea kohtaan. Johan Beckman Institute on julkaissut teoksen uudelleen vuonna 2006.
Edward Bairstow

Edward Cuthbert Bairstow (22. elokuuta 1874 Huddersfield – 1. toukokuuta 1946 York) oli brittiläinen urkuri, kuoronjohtaja ja säveltäjä.
Bairstow opiskeli urkujensoittoa ja musiikin teoriaa Durhamin yliopistossa, josta valmistui vuonna 1894. Hän sai samasta yliopistosta musiikin tohtorin arvon vuonna 1901. Hänen pääasialliset urkujensoiton opettajansa olivat John Farmer ja Frederick Bridge. Bairstow työskenteli Yorkin tuomiokirkon urkurina vuodesta 1913 kuolemaansa asti. Vuonna 1929 hänestä tuli Durhamin yliopiston professori. Hän sai ritarinarvon vuonna 1932 sekä kunniatohtorin arvot Leedsin (1936) ja Oxfordin yliopistoista (1945).
Bairstow oli aikanaan tunnetumpi urkurina, mutta nykyisin hänet muistetaan parhaiten kirkolliseen käyttöön tehdyistä sävellyksistä, joihin kuuluvat "Save Us, O Lord" (1902), "Blessed City" (1914) ja "Let All Mortal Flesh Keep Silence" (1925). Hän sävelsi hengellisen musiikin ohella urku- ja pianoteoksia, esimerkiksi urkusonaatin (1937).
Aiheesta muualla

IMSLP: nuotteja
Demokraattinen puolue (Serbia)

Logo
Demokraattinen puolue (serb. Демократска странка, Demokratska stranka, lyh. DS) on keskustavasemmistolainen, sosiaalidemokraattinen puolue Serbiassa. Se on sosialistisen internationaalin konsultoiva jäsen ja Euroopan sosiaalidemokraattisen puolueen tarkkailijajäsen.
Puolue perustettiin 1919 Serbien, kroaattien ja sloveenien kuningaskunnan perustamisen jälkeen. Itsenäinen radikaalipuolue yhdistyi Kroatian ja Slovenian puolueiden kanssa muodostaen sosiaaliliberaalin Demokraattisen puolueen. Puolueen johdossa oli Ljubomir Davidović, joka oli parlamentin puhemies ja Belgradin pormestari. Puolue sai ensimmäisissä vaaleissa 1920 eniten ääniä ja osallistui hallituksiin aina vuoteen 1929 asti, jolloin kuningas Aleksanteri I kumosi perustuslain ja keskitti vallan itselleen nimeten samalla maansa eteläslaavien mukaan Jugoslaviaksi.
Natsi-Saksan miehittäessä Jugoslavian 1941 pääosa puolueen johdosta pakeni Britanniaan. Puolueen maahan jääneet kannattajat taistelivat sekä monarkistisen serbijärjestön četnikkien että kommunististen partisaanien riveissä. Vuonna 1945 Demokraattinen puolue boikotoi kommunistien järjestämiä vaaleja. Voittamiensa vaalien jälkeen kommunistien johtaja Tito kielsi Demokraattisen puolueen. Sen jäsenet joutuivat pidätetyiksi ja monet tuomittiin pitkiin vankeusrangaistuksiin.
Demokraattinen puolue perustettiin uudelleen 1990. Mukana oli sekä muutamia entisiä 1940-luvulla toimineita jäseniä että uutta sukupolvea. Dragoljub Mićunović valittiin ensimmäiseksi puoluejohtajaksi. Puolue osallistui ensimmäisiin hallituksen vastaisiin mielenosoituksiin samana vuonna, ja sai joulukuun 1990 vaaleissa seitsemän paikka.
Puolueen toinen johtaja oli tammikuun 1994 kokouksessa valittu Zoran Đinđić. Hänet valittiin helmikuussa 1997 Belgradin johtoon yli kolmen kuukauden mielenosoitusmarssien jälkeen Slobodan Miloševićin järjestämää vaalivilppiä vastaan.
Miloševićin hallinto kaatui vuonna 2000 satojen tuhansien osallistujien protestien jälkeen. Niiden jälkeen Demokraattinen puolue oli 64,7 % äänistä saaneen Serbian demokraattisen opposition (Демократска опозиција Cрбије, ДОС; DOS) suurin jäsen. Pääministerinä toiminut Zoran Đinđić salamurhattiin maaliskuussa 2003. Välittömästi sen jälkeen hallitus aloitti operaatio Sabljan ja julisti maan hätätilaan.
Boris Tadić valittiin Demokraattisen puolueen uudeksi johtajaksi 2004. Hän asettui ehdolle saman vuoden presidentinvaaliin, jonka voitti samoin kuin 2008. Vuoden 2007 Serbian parlamentin eli kansalliskokouksen vaaleissa DS sai 22,71 % äänistä ja 64 paikkaa 250:stä.
Aiheesta muualla

Wikimedia Commonsissa on kuvia tai muita tiedostoja aiheesta .
Demokraattisen Puolueen kotisivut (Arkistoitu – Internet Archive) (serbiksi)
Edward Arthur Milne

Edward Arthur Milne
Edward Arthur Milne (1896–1950) oli englantilainen astrofyysikko. Hän kehitti tähtien atmosfäärien teoriaa ja tutki myös tähtien sisäistä rakennetta.
Aiheesta muualla

Kuvia tai muita tiedostoja aiheesta Edward Arthur Milne Wikimedia Commonsissa
Suurherttuan palatsi (Heidelberg)

Suurherttuan palatsi Heidelbergissä.
Suurherttuan palatsi (saks. Großherzogliches Palais) on palatsimainen rakennus saksalaisessa Heidelbergin kaupungissa, Baden-Württembergissä. Se sijaitsee Heidelbergin Karlplatz-aukion laidalla. Rakennuksen on suunnitellut ranskalaissyntyinen arkkitehti Louis Rémy de la Fosse. Palatsin rakennustyöt alkoivat vuonna 1717 ja päättyivät vuonna 1719. Vuonna 1805 rakennuksesta tuli Badenin suurherttuan palatsi. Rakennus rakennettiin alun perin barokin tyylisuuntaa mukaillen, mutta myöhemmin sen ulkonäköä muokattiin uudelleen klassiseen tyyliin. 1920-luvulta lähtien rakennusta on käyttänyt Heidelbergin tiedeakatemia.
Sulunjärvi

| Sulunjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°44′32″N, 24°48′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Oinasoja 
Järvinumero:  35.722.1.023
Mittaustietoja
Pinnankorkeus:  113,4 m  
Rantaviiva:  2,464 km  
Pinta-ala:  25,628 ha  
Saaria:  ei saaria 
 fiSulunjärvi 
Sulunjärvi  on Keski-Suomessa Jämsässä Länkipohjan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 26 hehtaaria ja se on 1,0 kilometriä pitkä ja 350 metriä leveä. Se sijaitsee maastossa Niinistönmäen ja Sulunvuoren välisessä laaksossa. Sulunvuoren huippu, joka kohoaa 65 metriä järven vedenpintaa korkeammalle, sijaitsee järvestä kauempana. Sen sijaan Niinistönmäen rinteet laskevat lähes järven rantaan asti. Rinteiden ja rannan väliin on rakennettu valtatie 9. Orivesi–Jyväskylä-rautatie kulkee vastarannalla. Järvellä ei ole kartan mukaan saaria. Sen rantaviivan pituus on 2,5 kilometriä ja sen rannat ovat metsämaata. Järvi sijaitsee Länkipohjan koillispuolella aivan taajama-alueen ulkopuolella. Järven luoteisrantaan on rakennettu kolme kiinteää asuntoa ja kolme vapaa-ajan asuntoa. Niille tulee tie taajamasta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 113,4 metriä mpy. Siihen on johdettu seitsemän lyhyttä ojaa. Sulunjärvi kuuluu vesireitille, jonka muodostuu peräkkäisten järvien ketjusta: Valkeajärvi, Vähä Valkeajärvi, Karttianjärvi, Liivesjärvi ja Sulunjärvi. Järven tulo-oja on juuri tuo Liivesoja, joka on Liivesjärven laskuoja. Sulunjärvi laskee Oinasojaa myöten Koljonselän Säkin Oinaspohjan lahteen. Oinasojalla on pudotusta 29 metriä.
Luontoarvoja

Oinasjoessa talvehtii yleensä koskikara.
Historiaa

Vuoden 1965 peruskartassa sijaitsi valtatien ja järven rannan välissä peltopalstoja. Ne ovat nykyään metsänä.
David Ullström

| David Ullström |
| --- | --- |

Henkilötiedot
Syntynyt: 22. huhtikuuta 1989 (ikä 35) Jönköping, Ruotsi
Kansalaisuus:   Ruotsi
Jääkiekkoilija
Pelipaikka:  hyökkääjä
Maila:  vasen
Pituus:  192 cm
Paino:  88 kg
Pelaajaura
Pääsarjaura:  2007–
Aik. seurat:  Borås HC (Allsv.) Bridgeport Sound Tigers (AHL) New York Islanders (NHL) Lokomotiv Jaroslavl (KHL) Lev Praha (KHL) Severstal Tšerepovets (KHL) Sibir Novosibirsk (KHL) Dinamo Minsk (KHL) HV71 (SHL/Allsv.) Tucson Roadrunners (AHL) Dinamo Riika (KHL) EHC Biel (NLA) HC La Chaux-de-Fonds (NLB) HC Davos (NLA) Schwenninger Wild Wings (DEL)
NHL-varaus:  102. varaus, 2008 New York Islanders
David Jakob Ullström (s. 22. huhtikuuta 1989 Jönköping, Ruotsi) on ruotsalainen jääkiekkoilija. Ullström on pelipaikaltaan keskushyökkääjä, mutta osaa pelata myös laidassa. Hän on pelannut urallaan myös 49 NHL-ottelua New York Islandersissa.